
Idioma sueco 


O sueco {svenska ► ye una luenga escandinava 
parlada por más de nueu millons de presonas, 
prencipalment en Suecia y bellas rechions de 
Finlandia, más que más en a costa y en as islas Aland . 
Ye, en buena mesura, mutuament intelichible con o 
noruego , y bell poquet menos con o danés. De 
conchunta con as atras luengas escandinavas, o sueco 
promana d'o nórdico antigo , o luengache común d'os 
chermanicos que viviban en Escandinavia durant a 
edat vikinga . 

O sueco estándar ye a luenga nacional que evoluciona 
dende os dialectos d'o sueco central en o sieglo XIX y 
que ya yera bien establida en prencipiar o sieglo XX . 
Encara que bi ha variedatz rechionals distintas que 
promanan d'os dialectos rurals antigos, a luenga 
parlada y escrita ye, por un regular, uniforme y 
estandarizada. Bi ha bells dialectos que se deseparan 
prou d'o sueco estándar en a suya gramática y 
vocabulario y no son siempre mutuament intelichibles 
con o sueco estándar. Istos dialectos se limitan a zonas 
rurals y los parla un numero chicot de chent con poca 
movilidat social. Encara que son bien documentaus y 
o suyo emplego se fomenta dende as autoridatz locáis, 
istos dialectos han declinan entre o zaguer sieglo, pero 
no son encara menazaus d'estinción inminent. 

L'orden estándar d'as frases ye Subchecto Verbo 
Obchecto , encara que ixe orden se puet cambiar a 
ormino quan se quiere fer énfasis en bellas palabras. A 
morfolochía d'o sueco ye parellana a la de l'anglés, ye 
decir, que no'n bi ha guaire flexión: dos cheners, garra 
caso (encara que os analises más antigos i sinyalan dos 
casos, o nominativo y o chenitivo, y una destinción 
entre singular y plural (numero gramatical) . Os 
adchectivos tienen una graduación similar a la de 
l'anglés, y tamién se flexionan segantes o chenero, o 
numero y pendendo en si ye definiu u indefiniu. O 
efecto de definitut d'os substantivos se marca más que 
más por meyo de sufixos (rematanzas), 
complementaus con articlos definius y indefinius . A 
prosodia presienta accento igual como tonos. A luenga 
tien una variedat vocálica prou gran. Atra 
característica d'o sueco, ye a presencia d'a consonant 
fricativa postalveolovelar xorda , un fonema 
consonantico que presienta prous variacions. 


Sueco 

Parlato Suecia y Finlandia 
en: 

Parladors: 9 millons 

Posición: 89 (http://www.davidpbrown.co. uk/ 
he I p/t qp-100 ^n gyj a ges - by - pop u I ati 
on.html) (Ethnologue 1996) 
Filiación Indoeuropea 
chenetica : 

Chermanica 

Escandinava 

Oriental 

Sueco 

Estatus oficial 

Oficial en: Suecia {de tacto) 

Finlandia 

■ 

Unión Europea 


Regulato Svenska spráknamnden (en 
por: Suecia) 

Svenska sprákbyrán (en Finlandia) 

Códigos 

ISO 639-1 sv 
ISO 639-2 swe 

SIL swe (http://www.ethnologue.com/sh 

ow_language.asp?code=swe) 

Clasificación 


o sueco ye una luenga indoeuropea , perteneixient a la branca escandinava d'as luengas chermanicas . En a 
clasificación clasica, fa parte d'as luengas escandinavas orientáis, de conchunta con o danés, y deseparando- 
lo d'as luengas escandinavas occidentals, como o feroés, o islandés y o noruego . Manimenos, bells analises 
más recients dividen as luengas escandinavas en dos grupos: o escandinavo insular (feroés y islandés) y o 
escandinavo continental (danés, noruego y sueco), considerando a mutua intelichibilidat debida a la fuerte 
influencia d'as luengas escandinavas orientáis (más que más o danés) en o noruego entre o zaguer milenio, 
asinas como a diverchencia d'o feroés y o islandés. 

Segantes muitos criterios d'intelichibilidat mutua, as luengas escandinavas continentals se podrían 
considerar dialectos d'un mesmo idioma escandinavo. Manimenos, y como resultan de quantos sieglos de 
rivalidat, de vegadas prou intensa, entre Suecia y Dinamarca (encluyendo-ie una larga serie de guerras en os 
sieglos XVI y XVII , y d'as ideyas nacionalistas que amaneixioron ent'a fin d'o sieglo XIX y o prencipio d'o 
sieglo XX , as tres luengas tienen ortografías , diccionarios , gramáticas, y organismos reguladors diferents. 
Asinas, dende una anviesta lingüistica , ye más preciso describir o danés, o noruego y o sueco como un 
continuum dialectal d'a luenga escandinava, y beluns d'os dialectos, como os que se parlan en a buega entre 
Noruega y Suecia - mas que mas, os d'a parte de Bohuslán , Dalsland , Varmland occidental, Dalarna 
occidental, Harjedalen y Jámtland - son a meyo camín entre as luengas estándar nacionals.^^^^ 

Fonolochía 


o sueco tien nueu vocals con variacions de largaria que fan decisiet fonemas vocálicos en amás gran parte 
de variedatz y dialectos (an que a vocal [e] curta y a vocal [£] coinciden) y o sistema completo de deciueito 
fonemas en os que fan a destinción. Bi ha deciueito fonemas consonanticos , entre os que a consonant 
fricativa postalveolovelar xorda , [f]] y a [r] presientan variacions considerables pendendo en o contexto 
social y dialectal. Unatra característica d'o sueco ye a suya prosodia (entonación, accento, tono, etc.) muito 
variada, que a ormino ye una d'as diferencias más notables entre os dialectos. 



































Os fonemas vocálicos en o sueco 
estándar central. 

Vocabulario 


o vocabulario d'o sueco ye más que más chermanico, heredau dreitament d'o protochermanico u a traviés 
d'ampres de l'alemán, o baixo alemán meyo y, en bella mida, l'angles. Bells eixemplos de palabras 
chermanicas en sueco son mus (rato), kung (rei) u gas (auco). Una part significativa d'o vocabulario 
relichioso y scientifico ye d'orichen latín u griego, a ormino a traviés d'o francés y, en zaguerías, de l'ángles. 

En o sieglo XVIII buena cosa de palabras d'orichen francés s'encorpororon ta o sueco. Istas palabras se 
gosaban transcribir segantes o sistema ortográfico sueco, de trazas que a suya prenuncia resultase familiar a 
un parlador de francés. Istas palabras gosan tener un "accento francés", caracterizan por l'accento en a 
zaguera silaba. Por eixemplo, nivá ("niveau", libel) u fátólj ("fauteuü", sillón, cadiera de brazos). Tamién bi 
ha habiu a-saber-los ampres d'atras luengas chermanicas, en primeras d'o baixo alemán meyo, que yera a 
luenga franca d'a Liga Hanseatica, y dimpués de l'alemán estándar. Bellas palabras compuestas son 
traduccions d'os elementos que fan parte d'as palabras alemana orichinals (ye dicir, calcos lingüísticos) , 
como bomull de l'alemán Baumwolle ( cotón ; literalment "lana d'árbol").!^^^ 

Como en muitas d'as luengas chermanicas, se pueden formar nuevas palabras por composición, como por 
eixemplo o substantivo nagellackborttagningsmedel (eliminador d'esmalte d'unglas) u verbos como 
smygfilma (filmar en secreto). Igual como en l' alemán u o neerlandés , ye posibler fer d'ista traza palabras 
muito largas y poco practicas como produktionsstyrningssystemsprogramvaruuppdatering ("posada a o diya 
d'o programa d'o sistema controlador d'a producción"), pero por un regular no son tan complexas, a lo 
menos, en o sueco parlau y difuera de l'ambito técnico. As palabras compuestas prenen o chenero d'o nuclio 
sintáctico , que en sueco ye siempre o zaguer morfema . Tamién se pueden creyar palabras nuevas por 
derivación d'atras palabras ya existents, como a verbificación de substantivos adibindo o sufixo de 
derivación -a, como en ól (cerveza) y ola (beber cerveza). 


Sistema d'escritura 





L'alfabet sueco ye un alfabeto de 29 letras que fa servir l'alfabeto latín básico de 26 letras mas tres letras 
adicionáis: A / á, A / á, y Ó' / o, encorporadas en tiempos modernos y que tienen o suyo orichen en o 
costumbre d'escribir a segunda letra dao, ae i oe dencima d'a primera. Encara que istas combinacions son 
versions historicament modificadas d'A y O, y podrían considerar-se diacríticos, en sueco se gosan 
considerar como letras independients, y s'ordenan alfabeticament dezaga d'a Z. Antes d'a publicación d'a 
tretzena edición d'a Svenska Akademiens Ordlista (Vocabulario de 1'Academia Sueca) en abril de 2006, a w 
yera tractada como una simpla variant de v y se feba servir nomás en nombres (como "Wallenberg") u 
palabras estrancheras ("bowling"), pero yera ordenada y prenunciada com v. En sueco no se gosan fer servir 
guaire atros diacríticos; a vegadas s'emplega é ta indicar que a silaba tónica caye en a zaguer silaba, mas que 
mas si a tonicidat cambea os significaus (ide, "cado" - idé, "ideya"); tamién se pueden fer servir en bellas 
palabras atros accentos trancaus y, rarament, se troba accentos abiertos en nombres y palabras estracheras. A 
letra á s'usa ta referir-se a o pré unitario. 

A letra alemana ü se tracta como una variación de y, y bellas vegadas se conserva en nombres estranchers. 
En estilo elaboran, se puet emplegar muito rarament a dieresi (por eixemplo: "Arda"). As letras ayo pueden 
estar o resultan d'una transformación fonética dita omljud, equivalent a l'umlaut de l'alemán, en que a u á 
s'ubren en á en a conchugación (natt - nátter, táng - tdnger), u l'o s'ubre en o {hok - bócker). De traza 
parellana, en bells adchectivos a u se puet tornar en y por omljud (ung - yngre) (en istos casos, nunca no 
s'escribe ü). Os parladors d'o sueco actual no gosan fer servir a convención alemana d'escribir ayo como ae 
y oe quan no se pueden emplegar ixos carácters. Encara que hue se pueden usar totz ixos carácters en o 
sistema nacional sueco de dominios de primer libel y en atros dominios d'Internet, os webs suecos gosan 
tener os URL con ayo, basando-se en o pareixiu visual. 

En a ortografía sueca, os dos puntos tienen una función parellana a la que tienen en aragonés, pero tamién en 
tienen atras. Tamién se fan servir ta os números decimals, como en 10:50 kronor que se leye tio kronor och 
femtio ore (10,50 SEK); ta abreviaduras como l:a ta decir fórsta (primer) u S:t ta dicir sankt (sant); y tot 
tipo de sufixos que se pueden adhibir ta números, letras y abreviaduras, como 53:an ta dicir femtiotrean 
(53eno), fórsta a:t (a primera "a") u ív;n ta dicir televisionen (a televisión). 

Gramática 


Os substantivos y adchectivos suecos se declinan en chenero y numero. Os substantivos perteneixen a un de 
dos cheners - o común, que ye fruito d'a fusión d'os cheners masculino y femenino, y que se fan servir con 
l'articlo indeterminau en y o neutro, que requiere l'articlo indeterminau eíí.^^^ - que tamién determinan a 
declinación d'os adchectivos. Por eixemplo, a palabra fisk (peix) ye un substantivo común (en fisk) y puet 
tener as siguients formas: 



Singular 

Plural 

Forma indefinida 

fisk 

fiskar 

Forma definida 

fisken 

fiskarna 


A forma definida singular d'un substantivo se creya adibindo un sufixo (-en, -n, -eí o -í), pendendo en o suyo 
chenero y en si o substantivo remata u no en vocal. Os articlos definius den, det i de se fan servir ta variar a 
definitut d'un substantivo. Pueden servir como pronombres demostrativos u determinants quan se los 
emplega con adverbios como hár (aquí) u dar (allí) ta formar den/det har (tamién denna/detta, "iste/ista"), 
de hár (tamién desa; "istos/istas"), den/det dar ("aquel/aquella") u de dar ("aquels/aquellas"). Por eixemplo, 
den dar fisken significa "aquel peix" y se refiere a un peix especifico; den fisken ye menos definiu y 
significa "aquel peix" en un sentiu más abstracto, como "o conchunto de peixes"; y fisken quiere dicir "o 
peix". En bells casos, a forma definida indica tamién posesión, como por eixemplo jag máste tvátta 
hánderna ("he de labar as mías mans"/"m'he de labar as mans"). 






Os adchectivos se declinan con dos flexions diferents: - definida y indefinida - y han de concordar con o 
substantivo que modifican en chenero y numero. As formas definida, neutra y plurars d'un adchectivo se 
forman adibindo o sufixo (-í o -a) a la forma común de l'adchectivo; por eixemplo, en grón stol (una silla 
verda), ett grónt hus (una casa verda), u gróna stolar (sillas verdas). A forma definida d'un adchectivo ye a 
mesma que a forma indefinida plural, como en den gróna stolen (a silla verda), det gróna huset (a casa 
verda) y de gróna stolarna (as sillas verdas). L'adchectivo irregular liten (petit) se declina d'una traza 
irregular: 



Singular común 

Singular neutro 

Plural 

Forma indefinida 

liten 

litet 

smá 

Forma definida 

lilla 

lilla 

smá 


Os pronombres presonals suecos fan destinción de chenero en a tercera presona d'o singular y presientan una 
forma nominativa, una de chenitiva y atra d'obchecto. As formas nominativa, chenitiva y d'obchecto d'o 
pronombre hon (ella) son: 

hon - hennes - henne 

A posesión se puet espresar con a partida enclítica -s, que se ciaba a lo final d'un sintagma nominal (que 
puet estar complexo). En o luengache escrito, tanimientres, os libros d'estilo no gosan recomendar emplegar 
o enclítico en substantivos que no sían o nuclio d'o sintagma; manimenos, ixo ye normal en o luengache 
oral. 


mannerr, "l'hombre" 

mannens hatt\ "o gorro de l'hombre" 

marinen i grá kavay, "l'hombre con un vestiu griso" 

mannen i grá kavajs hatv, "o gorro de l'hombre que leva un vestiu griso" 

Os verbos se conchugan segantes o tiempo tiempo. LFn grupo de verbos (os que rematan en -er en o present) 
tienen una forma imperativa especial, encara que en buena quasi totz os verbos ista forma ye a mesma que a 
d'o infinitivo. L'uso d'o participio absoluto y o participio activo como adchetivos se fa a ormino: 

Participio absoluto: en stekt fisk] "un peix frito" 

Participio activo: en stinkande fisk] "un peix que fa pudor" 

Ta os tiempos compuestos, como o perfecto d'indicativo u atros tiempos perfectos, o sueco no emplega o 
participio absoluto (como lo fa l'aragonés y muitas atras luengas). O verbo auxiliar (ha, "haber"/"tener") se 
mete debant d'una forma especial, dita supín, que nomás se fa servir ta esta fin (encara que en muitos verbos 
gosa estar igual que o participio absoluto): 

Participio absoluto: málad] "pintau" - supí málat, perfecto compuesto har málaV, "ha pintau" 
Participio absoluto: stekt, "frito" - supine stekt, perfecto compuesto har stekt, "ha freyiu/frito" 

Manimenos, o participio absoluto sirve ta formar a voz pasiva compuesta. 

En una proposición u clausula subordinada, o verbo auxiliar ha ye opcional y no se gosa emplegar en a 
luenga escrita. 

Jag ser att han (har) stekt fisken] "Veigo que él (ha) freyiu o peix" 


Encara que se puet usar con bell zarpan de verbos (como vore u mánne), o modo subchuntivo ye cada diya 
más raro y no s'emplega guaire. 




A falta de casos en sueco se compensa con una gran variedat de preposicions , similars a las de l'anglés. Igual 
como en l'alemán moderno, as preposicions gosaban determinar o caso en sueco, pero ixo nomás contina 
pasando en bellas expresions, como till sjóss (chenitibo) u man ur huse (dativo singular), encara que belunas 
d'ellas encara son pro comuns. 

Estando o sueco una luenga chermanica, a sintaxi ye parellana a las de l'anglés y Talemán. Igual como 
l'anglés, o sueco tien un orden básico d'as palabras Subchecto Verbo Obchecto, pero igual como l'alemán o 
verbo ha d'estar en a segunda posición en as clausulas prencipals (ye dicir, dimpués d'adverbios, sintagmas 
adverbials u proposicions subordinadas si ístas prencipian a frase. Os sintagmas preposicionals siguen un 
orden Puesto Maniera Tiempo , como en anglés y de traza diferent de l'alemán. Os adchectivos van debant 
d'o substantivo que modifican. 

Eixemplo 


Fragmento de Barfotabarn (1933), de Nils Ferlin (1898-1961): 


Orichinal Traducción 

Du har tappat ditt ord och din pappersiapp, Has perdiu a tuya palabra y a tuya nota de papel, 


du barfotabarn i livet. 

Sá sitter du áter pá handiar'ns trapp 
och gráter sá dvergivet. 

Vad var det fdr ord - var det lángt eller 
kort, 

var det val eller illa skrivet? 

Tánk efter nu - fdrr'n vi fdser dig bort, 
du barfotabarn i livet. 


tu, ninón descalzo en a vida. 

T'asientas de nuevas en o porche d'o botiguero 
y ploras, albandonau. 

Cómo yera ixa palabra - yera larga u curta, 

yera bien u mal escrita? 

Piensa-te-lo bien agora - antes que te faigamos 
fuera, 

tu, nino descalzo en a vida. 

